b"\n_START_ARTICLE_\nDrengen der gik bagl\xc3\xa6ns\n_START_SECTION_\nHandling\n_START_PARAGRAPH_\nAndreas tr\xc3\xa6der ikke p\xc3\xa5 streger, n\xc3\xa5r han g\xc3\xa5r p\xc3\xa5 fortovet. Han dunker sig ind imellem besv\xc3\xa6rgende for brystet, n\xc3\xa5r han skal beskytte sig. Lille 9-\xc3\xa5rige Andreas b\xc3\xa6rer p\xc3\xa5 noget ub\xc3\xa6rligt: Da moderen holdt stor f\xc3\xb8dselsdag, optr\xc3\xa5dte han og storebror Mikkel med en vittighed. Stor succes. Alle havde det sk\xc3\xa6gt, og Andreas blev fuld i Martini. N\xc3\xa6ste morgen ville faderen p\xc3\xa5 sin motorcykel k\xc3\xb8re Mikkel i skole, men et f\xc3\xa6rdselsuheld dr\xc3\xa6ber Mikkel og giver faderen en gipskrave og et plaget sind. Familien flytter til et nyt hus for at begynde p\xc3\xa5 en frisk, men hverken det nye hus eller den venlige nye skoleklasse og l\xc3\xa6rer kan for alvor dulme Andreas' store sorg."